OpenLLM-France/wikimedia huggingface dataset:
# Elisabet Frantziakoa (1292-1358)

    Artikulu hau Nafarroako infantari buruzkoa da; Nafarroako erregina ezkontidea gaitzat duena beste hau da: «Elisabet Frantziakoa»
Elisabet Frantziakoa (Paris, 1292 – Norfolk, 1358ko abuztuaren 22a) Frantzia eta Nafarroako infanta eta Ingalaterrako erregina ezkontidea izan zen. Ingelesek She-wolf of France (Frantziako otsemea) ezizena jarri zioten.

## Biografia

Filipe I.a Nafarroakoa Frantziako erregea eta bere emaztea zen Joana I.a Nafarroakoa Nafarroako erreginaren hirugarren eta azken alaba izan zen.
10 urteko negoziaketa baten ondoren, 1308ko urtarrilaren 25ean Boulogne-sur-Merren Eduardo II.a Ingalaterrakoa ezkondu zuen. Londresko Gortera ailegatu zenean, denok bere edertasuna goraipatu zuten. Geoffrey Pariskoak "ederrenen artean ederrena...Erresuman eta agian Europa osoan ere" zela esan zuen. Hala ere, bere senarrak Piers Gaveston bere kutunenarekin egotea nahiago zuen. Hala eta guztiz ere lau seme-alaba izan zituen, tartean Eduardo III.a Ingalaterrakoa oinordekoa.
Senarrarekin liskarretan aritu eta 1326ko irailaren 21ean Ingalaterrako Erresuma inbaditu zuten. Erregea menderatu ondoren, semea jarri zuten tronuan, ama erregeordea izanik.

## Zuhaitz genealogikoa

Zuhaitz genealogikoa :
Eduardo
Isabella de Coucy
Joan of England
Lionel of Antwerp, 1st Duke of Clarence
Joanes Gantekoa
Edmundo Langleykoa
Blanche de la Tour Plantagenet
Maria Walthamgoa
Margaret, Countess of Pembroke
Eduardo III.a Ingalaterrakoa
Thomas of England
John of Eltham, Earl of Cornwall
William of Windsor
Thomas of Woodstock, 1st Duke of Gloucester
John de Southeray
Filipe III.a Frantziakoa
Filipe I.a Nafarroakoa
Jane (?)
Elisabet Aragoikoa (1248-1271)
Elisabet Frantziakoa
Nicholas Lytlington
Henrike I.a Nafarroakoa
Joana I.a Nafarroakoa
Joan of England
Blanka Artoiskoa
Joan (?)
William of Hatfield
Reginald III, Duke of Guelders
Eleanor of Woodstock
Edward, Duke of Guelders
Joan of The Tower :

## Erreferentziak

* ↑ Weir, Alison. (2006). Queen Isabella: She-Wolf of France, Queen of England. Londres: Pimlico Books ISBN 9780712641944..
* ↑ Mortimer, Ian. (2006). The Perfect King: The Life of Edward III, Father of the English Nation. Londres: Vintage Press ISBN 9780099527091..

## Kanpo estekak

* Datuak: Q228642
* Multimedia: Isabella of France, Queen of England / Q228642
# Elisabet Frantziakoa

    Artikulu hau 13. mendeko Nafarroako erregina ezkontideari buruzkoa da; beste esanahietarako, ikus «Elisabet erregina (argipena)».
Elisabet Frantziakoa (1242ko martxoaren 18- 1271ko apirilaren 17) Frantziako infanta eta Nafarroako erregina ezkontidea zen.

## Biografia

Aita San Luis eta ama Margarita Probentzakoa zituen. Alaba handiena zen. Luis IX.ak Nafarroarekin harreman onak izatea nahi zuen eta Elisabet Tibalt II.a Nafarroakoarekin ezkondu zuen. Luis IX.ak alabarekiko zituen jarraibide batzuk mantentzen dira. Hori ezohikoa garai haietan, izan ere, damak ezkontzarako prestatzea amen esku uzten zen, ez aiten esku. 1255eko apirilaren 6an Melunen Rouengo artzapezpikuak Elisabet eta Tibalt II.a, Nafarroako errege eta Xanpainako kondearen arteko ezkontza ospatu zuen. Mutilak 15 urte zituen eta neskak 13.
1270eko uztailean Tunisera joan zen aitaginarrebarekin batera Zortzigarren Gurutzadan parte hartzeko. Urte bereko abuztuan, Gurutzadan zegoela, aita hil zitzaion. Abenduan, epidemia batek Tibalt senarra Siziliako Trapani hirian hil zuen etxerako bueltan zegoela. Anaia Henrike I.a Nafarroakoa zen oinordekoa.
Elisabet Frantziara itzuli eta Proventzan bizi zen. Tamalez, ez zuen luzaro iraun. 1271n hil zen Hyèresen eta, senarrarekin batera, Provinseko Cordeliers komentuan lurperatu zuten. Italiar iturrien esanetan, berriz, biak Trapaniko San Domenico elizan lurperatuta daude.

## Familia

Zuhaitz genealogikoa :
Luis VIII.a Frantziakoa
Luis IX.a Frantziakoa
Zuria Gaztelakoa
Elisabet Frantziakoa
Ramon Berenguer IV, Count of Provence
Margarita Proventzakoa
Beatriz Savoiakoa :

## Erreferentziak

* ↑ (Latinez)Recueil des historiens des Gaules et de la France. Tome 21, Chronique anonyme des rois de France, pag 84
* ↑ Giuseppe Maria Di Ferro, Guida per stranieri in Trapani, 1825

## Kanpo estekak

* Datuak: Q257141
* Multimedia: Isabella of France, Queen of Navarre / Q257141
# Elisabet Hungariakoa

Santa Elisabet Hungariakoa (alemanez: Heilige Elisabeth von Thüringen, hungarieraz: Árpád-házi Szent Erzsébet, Sárospatak, 1207ko uztailaren 7a - Marburg, 1231eko azaroaren 17a) Hungariako printzesa izan zen. Hungariako Andres II.aren alaba zen. Hamalau urte zituela, Luis IV.arekin ezkondu zen. Hura hil zenean Henrike Raspe koinatua alargunaren atzetik ibili zen, eta Elisabet babes bila joan zen Bambergo apezpikuarengana, osaba baitzuen. Hil eta handik lau urtera kanonizatu zuen Gregorio IX.ak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-07-08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q159862
* Multimedia: Elisabeth of Hungary, Landgravine of Thuringia / Q159862
# Elisabet I.a Jerusalemgoa

Elisabet I.a (Nablus, 1172 – Akre, 1205eko apirilaren 5a) Jerusalemgo erregina izan zen 1190etik hil zen arte.
Amalariko I.a Jerusalemgoa eta Maria Komnenaren alaba izan zen. Hunfredo IV.a Torongoarekin ezkondu zen 1183an. Ezkontza 1190ean deusez deklaratu zen eta Elisabet Konrado Montferratokoarekin ezkondu zen. 1192an koroatu zituzten biak, baina handik gutxira hil zuten Konrado. Hirugarren ezkontza Henrike II.a Xanpainakoarekin izan zuen eta laugarrena Aimery Ziprekoarekin. Jerusalemgo tronua bere azken hiru senarrekin partekatu zuen.
* Datuak: Q235629
* Multimedia: Isabella I of Jerusalem / Q235629
# Elisabet I.a Unibertsitatea

Elisabet I.a Unibertsitatea (gaztelaniaz: Universidad Isabel I) Gaztela eta Leongo unibertsitate pribatua da, Burgosen eta Valladoliden campusak dituena.
2008an sortua, online gradu eta master ofizialak ditu, bai eta graduondoko eta hizkuntza-eskolako berezko tituluak ere.

## Kanpo estekak

* Datuak: Q6156480
* Multimedia: Universidad Isabel I / Q6156480
# Elisabet Hungariakoa, Bohemiako dukesa

Elisabet Hungariakoa (1145-1189) Bohemiako dukesa ezkontidea izan zen, Frederiko Bohemiakoarekin ezkondu eta gero. Bere gurasoak Géza II.a Hungariakoa eta Eufrosina Kievekoa izan ziren. Bohemiako erregente izan zen birritan, bere senarraren ausentzia zela eta.
1157an bere senarrarekin ezkondu zen. 1179an Pragako defentsa antolatu zuen, bere senarra bertan ez zegoelako. Erasoa bere koinatu Sobeslav II.a Bohemiakoak gidatu zuen. Borroka zelaian agertu zen, erlijio ikurrak zeramatzala. 1184an erasotzaile bera berriro saiatu zen Praga erasotzen, eta defentsa bera antolatu zuen, berriro ere irabaziz. 1189an, hala ere, Konrado II.a Bohemiakoaren aurka galdu zuen.
Bikoteak sei seme-alaba izan zituen.
* Datuak: Q2520202
* Multimedia: Elisabeth of Hungary, Duchess of Bohemia / Q2520202
# Elysian parkea

Elysian parkea, AEBetako Los Angeles hiriko parke bat da, Kalifornia estatuan. Elysian Park auzoan dago.
240 hektareako azalera du eta hiriko Parke handienetako bat da.
# Elz (Hessen)

Elz Alemaniako udalerria da. Hessen estatuan kokatuta dago, [[Limburg-Weilburg (barrutia)|Limburg-Weilburg]] barrutian. 2014an 8.008 biztanle zituen 16,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q631198
* Multimedia: Elz (Westerwald) / Q631198
# Elysium (filma)

Elysium 2013ko Neill Blomkamp hegoafrikar-kanadar zinema zuzendariaren zientzia-fikziozko filma bat da. Bertan, Matt Damon, Jodie Foster, Sharlto Copley, Alice Braga, Diego Luna, Wagner Moura eta William Fichtner aktoreek antzeztu zuten.

## Argumentua

2054. urtea. Gizakiak bi taldeetan banatauk daude: Elysium espazio-estazioan bizi diren aberatsak, eta gainpopulatua eta hondatutako Lur planetan bizi diren gainontzekoak. Rhodes (Jodie Foster) agintari zorrotzak lurtar etorkinen aurkako lege gogorra ezarri du, honela espazio-estazioko hiritarren luxuzko bizimodua babesteko asmoz. Bitartean, Lurreko biztanleak Elysium joateko edozer gauza egiteko prest daude. Max (Matt Damon) izeneko gazte batek ia utopikoa dirudien misio bat onartu du, baina arrakasta izan ezkero, bi munduetako gizakien taldeen ateko berdintasuna lortuko du.

## Aktoreak

* Matt Damon: Max Da Costa
** Maxwell Perry Cotton: Max haurra
* Jodie Foster: Delacourt defentsa idazkaria, Elysiumeko diktadorea
* Sharlto Copley: C.M. Kruger agentea
* Alice Braga: Frey Santiago
** Valentina Giros: Frey haurra
* Diego Luna: Julio
* Wagner Moura: Spider
* William Fichtner: John Carlyle
* Brandon Auret: Drake
* Josh Blacker: Crowe
* Emma Tremblay: Matilda Santiago
* Jose Pablo Cantillo: Sandro
* Faran Tahir: Patel presidentea
* Adrian Holmes: Manuel
* Jared Keeso: Rico
* Carly Pope, Ona Grauer eta Michael Shanks: CCBko agenteak

## Kanpo estekak

* Elysium filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q80959
# Elzach

Elzach Alemaniako hiri-udalerri bat da, Baden-Württemberg estatuan. Azken zentsuaren arabera 7.477 biztanle zituen, 75,28 kilometro koadroko azaleran.

## Kanpo estekak

* Datuak: Q506773
* Multimedia: Elzach / Q506773
# Elysia chlorotica

Elysia chlorotica Opisthobranchia edo itsas-barraskiloen taldeko animalia txiki-ertain bat da, moluskoen barruko gastropodoetan sailkatua. Kanpotik nudibrankio baten antza du, baina ez da gastropodoen klado horretako kidea. Sacoglossa kladoaren barruan sailkatzen da, zapa-zurrupatzaileen taldea. Talde honetako kide batzuek jaten dituzten algen kloroplastoak erabiltzen dituzte fotosintesia benetan egiteko, kleptoplastia izeneko fenomenoa eginez. Elysia chlorotica "eguzki energiaz dabilen itsas barraskilo" bat da, eguzki energia erabiltzen duelako kloropasto horiek elikatu eta beretzat behar dituen konposatuak eskuratzeko. Vaucheria litorea algaren kloroplastoak endosinbiotikoak dira espezie honetan.

## Kanpo estekak

* Datuak: Q133568
* Multimedia: Elysia chlorotica / Q133568
* Espezieak: Elysia chlorotica
# Elysian (Minnesota)

Elysian Minnesotako hiri bat da. Le Sueur konderrian kokatua dago. 2010ean 652 biztanle zituen, 3,05 kilometro koadrotan banatuta.

## Ikus, gainera

* Le Sueur konderria

## Kanpo estekak

* Datuak: Q2333989
* Multimedia: Elysian, Minnesota / Q2333989
# Elysian Park (Los Angeles)

Elysian park, AEBetako Los Angeles hiriko auzo bat da, Kalifornia estatuan.
Bertan, Elysian parkea eta Dodger estadioa daude.
* Datuak: Q5368570
* Multimedia: Elysian Park / Q5368570
# Elysées Condominiums

Elysées Condominiums, Ameriketako Estatu Batuetako Chicago hirian dagoen etxebizitza etxe orratz bat da. Guztira 161 metro eta 56 solairu dauzka eta 1972an amaitu zuten eraikitzen.
Solomon, Cordwell, Buenz and Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2195755
* Multimedia: Elysées Condominiums / Q2195755
# Erdialdeko Amerikako Probintzia Batuak

Erdialdeko Amerikako Probintzia Batuak (gazteleraz Provincias Unidas del Centro de América) 1823ko uztaila eta 1824ko azaroaren artean Erdialdeko Amerikako zenbait herrialdek hartu zuten izena eta erregimena izan zen.
Errepublika egungo Guatemala, El Salvador, Honduras, Nikaragua eta Costa Rica estatuek osatuta zegoen (Panama Bolivarren Kolonbiako Errepublikako zati bat zen artean). Nahiz eta Espainiarekiko independente izan, Mexikoko Lehen Inperioak anexionatu zuen. Mexikorekin bat egiteak ertamerikarren artean eztabaida piztu zuen, bere Konstituzioak esklabotza indargabetzen zuelako. Beraz, Inperioa desegin zenean, Guatemalako Erresuma osatzen zuten herrialdeek beren ibilbide independente lortu zuten.

## Kanpo estekak

* Datuak: Q190025
* Multimedia: Federal Republic of Central America / Q190025
# Erdialdeko Amerikako Errepublika Federala

Erdialdeko Amerikako Errepublika Federala (gazteleraz República Federal de Centro América) 1824ko azaroaren 22an sortutako eta Erdialdeko Amerikako zenbait herrialdek osaturiko errepublika izan zen.
Hiriburua hasieran eta 1834ra arte Guatemala, gero Sonsonate eta 1834 eta 1839 artean San Salvador izan zituen.

## Presidenteen zerrenda

| Presidente | Agintaldia |
| Gabino Gaintza | 1821-1822 |
| Vicente Filisola | 1822-1823 |
| José Matías Delgado | 1823 |
| Lehen Triunbiratua | 1823 |
| Bigarren Triunbiratua | 1823-1825 |
| Manuel José de Arce | 1825-1829 |
| Mariano Beltranena | 1829 |
| Francisco Morazán | 1829 |
| José Francisco Barrundia | 1829-1830 |
| José Francisco Morazán | 1830-1834 |
| José Cecilio del Valle | 1834-1838 |
| Gregorio Salazar | 1834-1835 |
| José Francisco Morazán | 1835-1839 |
| Diego Vigil | 1839 |

## Kanpo estekak

* Datuak: Q12256972
# Erdialdeko Amerikako Estatuen Erakundea

Erdialdeko Amerikako Estatuen Erakundea (gaztelaniaz ODECA, Organización de Estados Centroamericanos), Guatemala, El Salvador, Honduras, Nikaragua eta Costa Ricak osatutako erakundea da.
1951n sortu zen San Salvadorren, bost estatu horien arteko lotura politikoak eta ekonomikoak sendotzeko. 1960an, ODECAk beste erakunde bat sortu zuen, Erdialdeko Amerikako Merkatu Bateratua (MCCA, Mercado Común Centroamericano), eta 1993an Erdialdeko Amerikako Integrazio Sistema (SICA, Sistema de la Integración Centroamericana).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Erdialdeko Amerikako Independentzia

Erdialdeko Amerikako Independentzia esaten zaio gaur egungo Guatemala, Honduras, El Salvador, Nikaragua eta Costa Rica herrialdeek 1821eko irailaren 15ean Erdialdeko Amerikako Independentzia Akta sinatu zuteneko oroitzapenari. Garai hartan, Guatemala, Chiapas, Comayagua, San Salvador, Nikaragua eta Costa Rica probintziek osatzen zuten Kapitaintza. Dokumentua sinatzeak Espainiako Gobernuarekiko independentzia ekarri zuen.
Beste herrialde amerikarrak ez bezala, Panama izan ezik, Erdialdeko Amerikako Independentzia nahiko prozesu baketsua izan zen. Erdialdeko Amerikako mugimendu independentistak Estatu Batuen independentzia hartu zuen eredutzat, baita Frantziako Iraultza ere, desberdintasunak eta pribilegioak ezabatu zituen, eta espainiar erreformismo ilustratuaren eta Europako ilustrazio arrazionalistaren ideien eragina izan zuena.
Erdialdeko Amerikako Independentziak 1808ko Espainiako okupazio frantziarraren ondoren bultzada hartu zuen, Iberiar penintsulan kaos politiko bat sortu zuena, bertan Batzarrak bezala ezagutzen ziren herri erresistentziako talde ezberdinak eratu ziren. Hauek espainiar gobernu klandestino bat sortu zuten eta 1812ko Konstituzioa aldarrikatu zuten, Amerika osoan eragin zuzena izan zuena. Erdialdeko Amerikako lehen mugimendu independentista 1811ko azaroaren 5ean gertatu zen, José Matias Delgado eta Nicolás Aguilar apaizak buru zituen konspirazio bat San Salvadorko kasamatan zeuden arma batzuk bereganatzen saiatu zenean. Mugimendu honen ondoren, Nikaraguako matxinadak, Belengo konjurazioa eta beste mugimendu batzuk etorri ziren 1814tik 1821era. Agintari kolonialen eta buruzagi erlijiosoek eta kreol ilustratuek osatutako batzar baten arteko bilera baten ondorioz, 1821eko irailaren 15ean, amaitu zen Guatemalako antzinako kapitaintza nagusian espainiar agintea, Chiapas estatuko egungo lurraldea eta Guatemala, Honduras, El Salvador eta Nikaraguako errepublikak eta Costa Rica hartzen zituena.
# Europako Normalizazio Batzordea

Europako Normalizazio Batzordea edo ENB Europako herrialde gehienetako normalizazio-erakunde nazionalak biltzen dituen elkartea da, EN arauak ematen dituena. Hogeita bederatzi kide nazional ditu: Europar Batasuneko (EB) hogeita bost estatuak, Europako Merkataritza Libreko Erkidegoko (EMLE) hiru herrialde, eta EBra eta EMLEra hautagai diren herrialdeak.

## Erreferentziak

* ↑ Euskalterm: [Laburtzapenak Hiztegia] [2009]
* ↑ Euskalterm: [Kalitatea Hiztegia] [2015]

## Ikus, gainera

* Normalizazio
* Estandarizaziorako Nazioarteko Erakundea

## Kanpo estekak

* Datuak: Q648403
# Europako Nekazari Orientabide eta Garapenerako Funtsa

Europako Nekazari Orientabide eta Garapenerako Funtsa (EEGF) Europar Batasuneko funtsa da. Nekazaritza Politika Bateratuaren ordainketak barnean dituenez, Europar Batasunaren aurrekontuaren zati handi bat itzaltzen du. Europako Batzordeak eta estatu kideek kudeatzen dute.

## Erreferentziak

* ↑ EIMA. Eskola-liburuetako onomastikaren, gertaera historikoen eta artelanen izenak. .

## Kanpo estekak

* Datuak: Q16636562
# Europako Neutroien Espalazio Iturria

Europako Neutroien Espalazio Iturria (ingelesez: European Spallation Source edo ESS siglekin ere ezaguna) diziplina anitzeko ikerketa-zentro bat da, munduko neutroi-iturririk indartsuena erabiliko duena. Instalazioa Lunden (Suedia) eraikitzen ari dira. Europako hamahiru herrialdeen proiektu bateratua da. Eraikuntza 2025erako amaituta egotea aurreikusten dute.
ESSk neutroiak sortuko ditu espalazio-prozesuaren bidez (prozesu horretan gorputz batek zatiak igortzen ditu inpaktu baten edo estresaren ondorioz), tenperatura baxuan helio likidoarekin mantendutako wolframiozko bloke birakari batean protoi azeleratuen inpaktuaren bidez. Neutroiak hainbat material ikertzeko estazio esperimentaletara garraiatzen dira, arlo zientifiko eta teknologiko askotan aplikatzeko. Zehaztapenen arabera, ESSren neutroi-sortak 30 aldiz distiratsuagoak izango dira antzeko beste iturri batzuetan sortatutakoak baino.

## Erreferentziak

* ↑ Berggren, K.-F. and A. Matic 2012. Science at the ESS: A brief outline. In O. Hallonsten (ed.) In pursuit of a Promise: Perspectives on the political process to establish the European Spallation Source (ESS) in Lund, Sweden (pp 31-47). Lund: Arkiv Academic Press, 2012.
* ↑ ESFRI Roadmap 2018. European Spallation Source ERIC. .

## Kanpo estekak

* Datuak: Q839231
* Multimedia: European Spallation Source / Q839231
# Europako Ordoki Handia

Europako Ordoki Handia Europako zati handi bat hartzen duen lautada da. Material sedimentarioz eta glaziazio garaian metaturiko arrokez osaturik dago. Kontinenteko lurzoru emankorrenetako batzuk ordoki honetan daude, loessak estalita aurkitzen baitira, haizeak garraiaturiko material bat, lurra oso emankor bihurtzen duena. Arku forman, Frantziako hego-mendebaldetik, iparralderantz eta ekialderantz zabaltzen da, Herbehereak, Alemania eta Polonian zehar, mendebaldeko Errusiaren barnealdera iritsi arte. Askoz zabalagoa da ekialdeko zatian. Ibai handi eta garrantzitsuek zeharkatzen dute eta oso populatua dago. Iparraldeko Frantziatik Ural mendietara doa.

## Kanpo estekak

* Datuak: Q877091
# Europako Merkataritza Libreko Erkidegoa

Europako Merkataritza Libreko Erkidegoa (EMLE) —ingelesezko EFTA siglez ezagunagoa— merkataritza librerako erakunde bat da, Europako lau estaturen artekoa, Europar Batasunari loturik dagoena. Estatu kideen artean industria salgaien salerosketak errazten ditu EFTAk; kide horietako bakoitzak, ordea, bere salerosketa politika bideratu ohi du EFTAz kanpoko herriekiko. Helburua da estatu kideen ekonomiaren egonkortasuna eta hazkundea lortzea. Erakundearen egoitza nagusia Genevan dago. Erabakiak estatu kideetako gobernuek aplikatzen dituzte, banaka, EFTAk ez baitu estatuen gaineko ahalmenik.
1960ko urtarrilaren 4an eratu zen, Stockholmen, sei estaturen artean: Austria, Britainia Handia, Norvegia, Portugal, Suediak eta Suitza ziren hasierako partaideak. Gerora hiru estatu gehiago batu zitzaizkion: 1961ean Finlandia, 1970ean Islandia eta 1991n Liechtestein. Gaur egun, EFTAko kideak Islandia, Liechtestein, Norvegia eta Suitza dira.

## Historia

Europako Ekonomia Erkidegoan sartu nahi ez zuten Organisation for European Economic Co-operation (Europako lankidetza ekonomikorako erakundea) izeneko elkarteko estatu kideek sortu zuten EFTA, Europako Ekonomia Erkidegoarekiko (EEE) harremanetarako hizketak hautsi zirenean (1958). Haren ondorioz, Austria, Danimarka, Norvegia, Portugal, Suedia, Suitza eta Britainia Handiko estatuak elkartu eta EFTA sortu zuten (Stockholmgo Ituna, 1959ko azaroa).
Hurrengo urtean abiarazi zen erakundea. 1961eko uztailean, Finlandia onartu zuten EFTAren barnean. 1970. urteko martxoan Islandia bihurtu zen kide, eta handik hiru urtera, 1973an, Britainia Handia eta EEEko partaide bihurtu ziren, EFTA utzi ondoren. Gauza bera egin zuen Portugalgo estatuak 1986an. 1977tik aurrera sendotu egin ziren EEEren eta EFTAren arteko harremanak; 1992an, Europako ekialdean gertaturiko aldakuntza sakonen ondorioz, EEEk hartu duen nagusitasunak behartuta, Austriak, Finlandiak eta Suediak EEE erakundean sartzeko asmoa agertu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA. Eskola-liburuetako onomastikaren, gertaera historikoen eta artelanen izenak. .

## Kanpo estekak

* Datuak: Q166546
* Multimedia: European Free Trade Association / Q166546
# Europako Museoen Foroa

Europako Museoen Foroa (EMF) Europako Kontseiluaren babesean jarduten duen museo-erakundea da. Erresuma Batuan erregistratutako irabazi asmorik gabeko erakundea eta europako museoen kalitate publikoa garatzen duen Europako erakunde nagusietako bat da . Bere zerbitzuak 38 urtez eman ondoren lortu du postu nagusi hau.
1977. urteaz geroztik, Europako Museoaren Foroak urteroko Europako Museoaren Urteko Saria (EMYA) antolatzen du. EMYA berrikuntzan eta kalitate publikoan nabarmentzen diren museoei ematen zaie. Europar Herrialdeetako 47 museoek, Europar kontseiluko kide guztiek parte hartu ahal dute museo ireki berriak badira edo azken bi urtetan modernizatu edo zabalkuntza lanak egin badituzte.

## Kanpo estekak

* www.europeanmuseumforum.info (ingelesez)
* Datuak: Q5412852
# Errobiko burtain

    Artikulu hau Errobiko arrainari buruzkoa da; espezie arrunta gaitzat duena beste hau da: «Burtain»
Errobiko burtaina (Cottus aturi) Cottidae familiako ur gezako arraina da, Aturrin eta Errobiko arrotik kanpo bizi ez dena. Espeziea 2005ean sailkatu zuten.

## Erreferentziak

* ↑ Freyhof, J.; Kottelat, M. & Nolte, A.. (2005). «Taxonomic diversity of European Cottus with description of eight new species (Teleostei: Cottidae)» Ichthyol. Explor. Freshwaters 16 (2): 107-172..
* ↑ Kottelat, M. & J. Freyhof. (2007). Handbook of European freshwater fishes. Cornol, Suitza: Kottelat, 646 or..
* ↑ (Ingelesez) Froese, Rainer & Pauly, Daniel ed. (2006), «Cottus aturi», FishBase webgunean. Bertsioaren data: 2006(e)ko apirila.
* Datuak: Q1980522